stanford-oval/wikipedia huggingface dataset:
Stretch reflex
การปรับความไว

ข้อมูลเพิ่มเติม: muscle spindle
สมองและวงจรประสาทเฉพาะที่ในไขสันหลังสามารถปรับความไวของรีเฟล็กซ์นี้ได้โดยปรับความไวของกระสวยกล้ามเนื้อซึ่งเป็นตัวรับรู้การยืดกล้ามเนื้อ
เพราะเส้นใยกล้ามเนื้อในกระสวยอันเป็นกลไกของกระสวยในการรับรู้ความยาวกล้ามเนื้อ ขึงอยู่ในแนวขนานกับเส้นใยกล้ามเนื้อปกติ เมื่อเส้นใยกล้ามเนื้อปกติยืดตัว เส้นใยกล้ามเนื้อในกระสวยก็ยืดด้วยทำให้กระสวยกล้ามเนื้อส่งกระแสประสาทยิ่งขึ้น เมื่อเส้นใยกล้ามเนื้อปกติหดเกร็ง ถ้าเส้นใยกล้ามเนื้อในกระสวยไม่หดเกร็งด้วย กระสวยกล้ามเนื้อก็จะหยุดส่งกระแสประสาททำให้ร่างกายไม่สามารถรับรู้ความยาวของกล้ามเนื้อได้อย่างแม่นยำอีกต่อไป ดังนั้น เส้นใยกล้ามเนื้อในกระสวยจึงได้เส้นประสาทจากเซลล์ประสาทสั่งการแกมมา 
สมองและวงจรประสาทเฉพาะที่ในไขสันหลังจึงสามารถปรับความไวการรับรู้ความยาวกล้ามเนื้อของกระสวยกล้ามเนื้อและปรับความไวของรีเฟล็กซ์นี้ได้ เป็นการปรับเพื่อทำกิจที่มีความจำเป็นเฉพาะอย่าง ๆ
ตัวอย่างเช่น เมื่อยืนอยู่ในรถเมล์ซึ่งมีสถานการณ์ต่าง ๆ เช่นเมื่อรถเริ่มวิ่ง เบรก หรือมีความเร็วสม่ำเสมอ สมองสามารถปรับความไวของรีเฟล็กซ์เพื่อให้ตอบสนองต่อความต้องการที่ไม่เหมือนกัน หรือเมื่อนักกีฬายืดเส้นยืดสาย ร่างกายสามารถปรับรีเฟล็กซ์นี้ให้มีความไวน้อยทำให้ยืดเส้นยืดสายได้สะดวก
อนึ่ง สมองจะเพิ่มการทำงานของเซลล์ประสาทสั่งการแกมมาเมื่อต้องทำกิจที่ยาก ที่เร็ว ที่ต้องทำอย่างแม่นยำ หรือเมื่ออยู่ในสถานการณ์ที่ไม่แน่นอนอีกด้วย เป็นการเพิ่มความไวของกระสวยกล้ามเนื้อ (และเพิ่มความไวของรีเฟล็กซ์โดยปริยาย)
นอกเหนือจากการปรับการทำงานของเซลล์ประสาทสั่งการแกมมาแล้ว สมองยังสามารถเพิ่มความไวกระตุ้น (excitability) ของเซลล์ประสาทสั่งการอัลฟาอีกด้วย ดังนั้น สมองและวงจรประสาทเฉพาะที่ในไขสันหลังจึงสามารถปรับการทำงานของทั้งเซลล์ประสาทสั่งการอัลฟาและเซลล์ประสาทสั่งการแกมมา เป็นการเปลี่ยนความไวของรีเฟล็กซ์นี้
ตัวอย่างของการปรับความไว stretch reflex เนื่องกับการทำงานทางประชานระดับสูงของสมองก็คือ รีเฟล็กซ์ข้อเท้า (jerk reflex) เนื่องกับกล้ามเนื้อที่น่องคือ soleus muscle จะมีกำลังขึ้นถ้าคนไข้จินตนาการเอาเท้าเหยียบคันเหยียบ
ข้อมูลเพิ่มเติม: วงรีเฟล็กซ์ § การปรับการตอบสนอง
ตัวอย่าง

เมื่อบุคคลที่ยืนตรงเริ่มเอนไปทางข้างหนึ่ง
กล้ามเนื้อท่าทางที่เชื่อมกับลำกระดูกสันหลังในซีกตรงข้ามจะยืดออก
กระสวยกล้ามเนื้อในกล้ามเนื้อเหล่านั้นจะรับรู้การยืด แล้วกล้ามเนื้อที่ยืดก็จะหดเกร็งเพื่อรักษาท่าทาง
ตัวอย่างรีเฟล็กซ์อื่น ๆ ที่ตอบสนองต่อการยืดกล้ามเนื้อเนื่องกับการเคาะที่เอ็นของกล้ามเนื้อ พร้อมกับเส้นประสาทไขสันหลัง/สมองที่เกี่ยวข้อง รวมทั้ง
รีเฟล็กซ์ขากรรไก (Jaw jerk reflex) CN V
Biceps reflex C5/C6
Brachioradialis reflex C6
Extensor digitorum reflex C6/C7
Triceps reflex C6/C7
รีเฟล็กซ์เข่า (patellar reflex, knee-jerk reflex) L2-L4
รีเฟล็กซ์ข้อเท้า (ankle jerk reflex) S1/S2
ตัวอย่างอีกอย่างก็คือกลุ่มเส้นใยรับความรู้สึกในกล้ามเนื้อน่อง ที่มีไซแนปส์เชื่อมกับเซลล์ประสาทสั่งการที่ส่งกระแสประสาทไปยังเส้นใยกล้ามเนื้อในกล้ามเนื้อเดียวกัน
การยืดกล้ามเนื้ออย่างฉับพลัน เช่นเมื่อแพทย์เคาะที่เอ็นร้อยหวาย ก็จะทำเกิดรีเฟล็กซ์ที่กล้ามเนื้อเมื่อกระสวยกล้ามเนื้อรับรู้การยืดแล้วส่งกระแสประสาทไปยังเซลล์ประสาทสั่งการซึ่งทำให้กล้ามเนื้อหดเกร็ง
รีเฟล็กซ์นี้ทำให้กลุ่มกล้ามเนื้อที่น่องคือ soleus และ gastrocnemius หดเกร็ง
เหมือนกับรีเฟล็กซ์เข่า รีเฟล็กซ์นี้สามารถเพิ่มขึ้นโดยให้คนไข้ทำ Jendrassik maneuver
การควบคุมเหนือไขสันหลัง

ระบบประสาทกลางสามารถมีอิทธิพลต่อ stretch reflex ผ่านเซลล์ประสาทสั่งการแกมมา ซึ่งควบคุมความไวของรีเฟล็กซ์ดังที่ว่ามาแล้ว คือกระแสประสาทยับยั้งจะส่งมายังเซลล์ประสาทสั่งการแกมมาผ่านลำเส้นใยประสาทคือ lateral reticulospinal tract จากบริเวณบรอดมันน์ 6 คือ paleocerebellum/spinocerebellum และ red nucleus
กระแสประสาทกระตุ้นจะมาจากบริเวณบรอดมันน์ 4 คือ neocerebellum/cerebrocerebellum และ vestibular nucleus
ผ่านลำเส้นใยประสาทคือ reticulospinal tract[ต้องการอ้างอิง]
การควบคุมจากไขสันหลัง

| ระดับ | การตอบสนอง | ความหมาย |
| --- | --- | --- |
| 0 | ไม่ตอบสนอง | ผิดปกติ |
| 1+ | ตอบสนองแต่เล็กน้อย | อาจปกติหรือไม่ปกติ |
| 2+ | กระฉับกระเฉง | ปกติ |
| 3+ | กระฉับกระเฉงมาก | อาจปกติหรือไม่ปกติ |
| 4+ | โคลนัส | ผิดปกติ |
Withdrawal reflex
Damping & Loading reflex
Jendrassik maneuver
พยาธิวิทยา

clasp-knife response (การตอบสนองแบบมีดพับ) เป็น stretch reflex หรือ Golgi tendon reflex ที่ลดการขัดขืนอย่างรวดเร็วเมื่อพยายามงอข้อ ปกติเมื่อแพทย์กำลังตรวจประสาท
เป็นลักษณะโดยเฉพาะอย่างหนึ่งของรอยโรคที่เซลล์ประสาทสั่งการบน (upper motor neuron lesion)
ชื่อมาจากความคล้ายคลึงของการตอบสนองกับมีดพับที่พับลงอย่างรวดเร็วเมื่อออกแรงกดพอ
ดูเพิ่ม

รีเฟล็กซ์
การรับรู้อากัปกิริยา
เชิงอรรถ

↑  red nucleus หรือ nucleus ruber เป็นโครงสร้างในสมองส่วนกลางด้านหน้า (rostral) ที่มีบทบาทประสานงานการเคลื่อนไหว (motor coordination) มันมีสีชมพูอ่อน ซึ่งเชื่อว่ามาจากเหล็กในสองรูปแบบ คือ เฮโมโกลบินและเฟอร์ริติน มันแบ่งออกเป็นสองส่วน คือ ส่วน magnocellular (ด้านหลัง คือ caudal) และส่วน parvocellular (ด้านหน้า คือ rostral) มันอยู่ที่ tegmentum ในสมองส่วนกลางต่อจาก substantia nigra โครงสร้างสองอย่างนี้ คือ red nucleus บวกกับ substantia nigra เป็นศูนย์ใต้เปลือกสมองของระบบประสาทสั่งการนอกพีระมิด (extrapyramidal motor system)
↑  vestibular nuclei เป็นนิวเคลียสของ vestibular nerve ซึ่งเป็นส่วนของประสาทสมอง
มาตรฐาน Terminologia Anatomica จัดมันเป็นส่วนของทั้งพอนส์และเมดัลลาในก้านสมอง
↑  ลำเส้นใยประสาทคือ reticulospinal tract หรือ anterior reticulospinal tract เป็นลำเส้นใยประสาทสั่งการนอกพีระมิด (extrapyramidal motor tract) 2 ลำที่ส่งมาจาก reticular formation ไปยังเซลล์ประสาทสั่งการที่ส่งเส้นใยประสาทไปยังกล้ามเนื้อคู้และกล้ามเนื้อเหยียดที่ลำตัวและแขนขา
มันมีหน้าที่หลักเกี่ยวกับการเคลื่อนที่และการปรับท่าทางแต่ก็มีหน้าที่อื่น ๆ ด้วย
แหล่งข้อมูลอื่น

Reflex, Stretch ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
Stretch reflex ใน พจนานุกรมศัพท์การแพทย์ดอร์แลนด์
กานต์แอร์

การบริการอาหารและเครื่องดื่มบนเที่ยวบินของกานต์แอร์
กานต์แอร์ (อังกฤษ: Kan Air) เป็นสายการบินสัญชาติไทยที่เปิดให้บริการเที่ยวบินในประเทศ มีฐานการบินหลักอยู่ที่ท่าอากาศยานดอนเมือง กรุงเทพมหานคร และมีสำนักงานใหญ่อยู่ที่แขวงทุ่งสองห้อง เขตหลักสี่ กรุงเทพมหานคร
ประวัติ

บริษัท กานต์นิธิ เอวิเอชั่น จำกัด ได้เริ่มก่อตั้งขึ้นด้วยเงินทุนจดทะเบียน 200 ล้านบาท โดยมีผู้ถือหุ้นเป็นคนไทยทั้งหมดที่ปฏิบัติงานด้านการบินแบบเช่าเหมาลำ (Charter Flight)
ในปี พ.ศ. 2557 บริษัทได้เริ่มดำเนินการก่อสร้างท่าอากาศยานเกาะพะงัน ในอำเภอเกาะพะงัน จังหวัดสุราษฎร์ธานี บนเนื้อที่กว่า 100 ไร่ มีรันเวย์ขนาด 1,100 x 45 เมตร แต่ต่อมาในเดือนกันยายน 2558 โครงการดังกล่าวต้องระงับการดำเนินการก่อสร้างชั่วคราว เพื่อรอการตรวจสอบเรื่องเอกสารสิทธิที่ดิน จนกระทั่งในปี พ.ศ. 2560 กรมป่าไม้ ได้ดำเนินการสั่งให้ยุติการก่อสร้าง และดำเนินคดีกับผู้บุกรุกพื้นที่ป่าสงวนแห่งชาติดังกล่าว จึงต้องยุติการก่อสร้างไป และผลจากคดีนี้ทำให้ไม่สามารถใช้พื้นที่ดังกล่าวสร้างสนามบินได้อีกต่อไป
ลักษณะของการให้บริการ

บริการเที่ยวบินประจำในเส้นทางภายในประเทศ สายการบินกานต์แอร์ได้เปิดบริการการบินแบบประจำ ในเส้นทางภาคเหนือ (เชียงใหม่, เชียงราย, แม่ฮ่องสอน,แม่สะเรียง, ปาย, น่าน และพิษณุโลก) และภาคตะวันออกเฉียงเหนือ (ขอนแก่น, อุบลราชธานี) ของประเทศไทย
บริการจัดเที่ยวบินเช่าเหมาลำ
บริการเคลื่อนย้ายผู้ป่วยทางอากาศโดยเครื่องบิน บริษัท กานต์นิธิ เอวิเอชั่น จำกัด ได้ทำข้อตกลง MOU กับสถาบันการแพทย์ฉุกเฉินแห่งชาติและโรงพยาบาลกรุงเทพ
ให้บริการขนส่งเวชภัณฑ์และโลหิตสำรองทางอากาศ โดยไม่คิดค่าใช้จ่ายใดๆทั้งสิ้น ให้กับโรงพยาบาลประจำจังหวัด ในทุกเส้นทางที่สายการบินเปิดให้บริการ ตามวันและเวลาในตารางการบิน
เส้นทางการบินที่เคยเปิดให้บริการ

กานต์แอร์บริการด้วย Cessna Grand Caravan C208B, Beechcraft Premier I และ ATR 72-500:
เส้นทางการบินที่เคยเปิดให้บริการ > ในประเทศ

กรุงเทพ – ท่าอากาศยานดอนเมือง
หัวหิน – ท่าอากาศยานหัวหิน
ขอนแก่น – ท่าอากาศยานนานาชาติขอนแก่น
แม่ฮ่องสอน – ท่าอากาศยานแม่ฮ่องสอน
น่าน – ท่าอากาศยานน่านนคร
ปาย – ท่าอากาศยานปาย
สัตหีบ – ท่าอากาศยานนานาชาติอู่ตะเภา
พิษณุโลก – ท่าอากาศยานพิษณุโลก
อุบลราชธานี – ท่าอากาศยานนานาชาติอุบลราชธานี
โคราช – ท่าอากาศยานนครราชสีมา
สุรินทร์ - ท่าอากาศยานสุรินทร์ภักดี
เชียงราย - ท่าอากาศยานแม่ฟ้าหลวง
เกาะสมุย - ท่าอากาศยานนานาชาติสมุย
เกาะพะงัน - ท่าอากาศยานเกาะพะงัน
ถลาง - ท่าอากาศยานนานาชาติภูเก็ต
ฝูงบิน

ในเดือนพฤศจิกายน พ.ศ. 2560 ฝูงบินของกานต์แอร์มีดังนี้:
| อากาศยาน | ใช้บริการ | สั่งซื้อ | จำนวนผู้โดยสาร | หมายเหตุ |
| --- | --- | --- | --- | --- |
| ATR 72-500 | 2 | 0 | 66 |  |
| Cessna 208B Grand Caravan | 1 | 0 | 12 |  |
| Beechcraft Premier I | 1 | 0 | 6 |  |
| รวม | 4 |  |  |  |
แหล่งข้อมูลอื่น

เว็บไซต์ทางการ
| ด ค ก สายการบินในประเทศไทย |
| --- | --- |
บริการเต็มรูปแบบ:  การบินไทย (ประจำชาติ) 
ต้นทุนต่ำ:  นกแอร์  ไทยแอร์เอเชีย  ไทยแอร์เอเชียเอ็กซ์  ไทยไลอ้อนแอร์  ไทยเวียดเจ็ทแอร์ 
ภูมิภาคและเช่าเหมาลำ:  บางกอกแอร์เวย์ส  เอ็มเจ็ท  สยามซีเพลน 
ขนส่งสินค้า:  เอพีไอคาร์โกแอร์ไลน์  เค-ไมล์ แอร์ 
อดีต:  แอร์อันดามัน  แอร์ฟีนิคซ์  แอร์สยาม  แอนเจิลแอร์ไลน์  เอเชียแอตแลนติกแอร์ไลน์  ซิตี้แอร์เวย์  แฮปปี้แอร์  บิสิเนสแอร์  เจ็ทเอเซีย แอร์เวย์  กานต์แอร์  นิวเจนแอร์เวย์ส  ภูเก็ตแอร์  วัน-ทู-โก  โอเรียนท์ ไทย แอร์ไลน์  อาร์แอร์ไลน์  พีบีแอร์  อาร์แอร์ไลน์  เอสจีเอแอร์ไลน์  สยามแอร์  สกายสตาร์แอร์เวย์  โซล่าแอร์  ไทยแอร์คาร์โก  เดินอากาศไทย  ไทยแปซิฟิกแอร์ไลน์  ไทยรีเจียนัลแอร์ไลน์  ไทยสกายแอร์ไลน์  ไทยไทเกอร์แอร์เวย์  ไทยเจ็ทส์  ยู แอร์ไลน์  วิสดอมแอร์เวย์  นกสกู๊ต  การบินไทยสมายล์ 
อนาคต:  พี 80 แอร์  เรียลลี่คูลแอร์ไลนส์  แลนด์ดาร์ชแอร์ไลน์ 
เมนูอาหารที่ให้บริการบนเที่ยวบิน
เครื่องบิน ATR72 ที่ท่าอากาศยานขอนแก่น (ธันวาคม พ.ศ. 2557)
กีฬารักบี้ 7 คน ชายในโอลิมปิกฤดูร้อน 2020 – รอบคัดเลือก

| กีฬารักบี้ 7 คน ใน โอลิมปิกฤดูร้อน 2020 |
| --- | --- | --- |

รอบคัดเลือก
|  | ชาย | หญิง |
รอบตัดสิน
|  | ชาย | หญิง |
นักกีฬา
|  | ชาย | หญิง |
ด ค ก
การแข่งขันรักบี้ 7 คนชายในโอลิมปิกฤดูร้อน 2020 รอบคัดเลือก เป็นการแข่งขันรักบี้ 7 คนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยมีโค้วต้าทั้งหมด 12 ทีม แบ่งเป็นโควต้าเจ้าภาพจัดการแข่งขัน 1 ทีม ญี่ปุ่น อีก 4 ทีมที่ได้อันดับสูงสุดจากการแข่งขัน  2018–19 World Rugby Sevens Series อีก 6 ทีมคัดเลือกจากผู้ชนะการแข่งขันในแต่ละทวีป และโควต้า 1 ทีมสุดท้ายคือผู้ชนะการแข่งขัน 2020 Men's Rugby Sevens Final Olympic Qualification Tournament
การคัดเลือก

| การคัดเลือก | วันที่ | สถานที่ | จำนวน | ทีม |
| --- | --- | --- | --- | --- |
| เจ้าภาพโอลิมปิก | 7 กันยายน 2013 | — | 1 |  ญี่ปุ่น |
| 2018–19 World Rugby Sevens Series | 30 พฤศจิกายน 2018 – 2 มิถุนายน 2019 | Various | 4 |  ฟีจี |
| 2018–19 World Rugby Sevens Series | 30 พฤศจิกายน 2018 – 2 มิถุนายน 2019 | Various | 4 |  สหรัฐ |
| 2018–19 World Rugby Sevens Series | 30 พฤศจิกายน 2018 – 2 มิถุนายน 2019 | Various | 4 |  นิวซีแลนด์ |
| 2018–19 World Rugby Sevens Series | 30 พฤศจิกายน 2018 – 2 มิถุนายน 2019 | Various | 4 |  แอฟริกาใต้ |
| 2019 South American Qualifying Tournament | 29–30 มิถุนายน 2019 |  Santiago | 1 |  อาร์เจนตินา |
| 2019 RAN Sevens | 6–7 กรกฎาคม 2019 |  George Town | 1 |  แคนาดา |
| 2019 European Qualifying Tournament | 13–14 กรกฎาคม 2019 |  Colomiers | 1 |  บริเตนใหญ่ |
| 2019 Oceania Sevens Championship | 7–9 พฤศจิกายน 2019 |  Suva | 1 |  ออสเตรเลีย |
| 2019 Africa Men's Sevens | 8–9 พฤศจิกายน 2019 |  Johannesburg | 1 |  เคนยา |
| 2019 Asian Qualifying Tournament | 23–24 พฤศจิกายน 2019 |  Incheon | 1 |  เกาหลีใต้ |
| 2020 Final Olympic Qualification Tournament | 20–21 มิถุนายน 2020 |  | 1 |  |
| รวม | รวม | รวม | รวม | 12 |
การเลือกตั้งทั่วไปในกัมพูชา พ.ศ. 2498

การเลือกตั้งสมัชชาแห่งชาติครั้งแรกของกัมพูชาหลังการได้รับเอกราชตามสนธิสัญญาเจนีวา พ.ศ. 2497 เกิดขึ้นเมื่อเดือนกันยายน พ.ศ. 2498  พรรคสังคมได้รับชัยชนะ โดยได้ไปทั้งหมด 91 ที่นั่ง
พรรคที่เข้าร่วม

พรรคสังคม: ในเดือนตุลาคม พ.ศ. 2497 รัฐบาลนิยมเจ้าได้จัดตั้งกลุ่มพันธมิตรจากพรรคการเมืองขนาดเล็ก 4 พรรครวมทั้งพรรคชัยชนะ เหนือ-ตะวันออกของ ดาบฌวน และ พรรคเขมรใหม่ ของ ลน นล ต่อมา จึงใช้ชื่อ พรรคสังคมราษฎร์นิยม ผู้นำพรรคคือพระนโรดม สีหนุประกาศว่าพรรคสังคมไม่ใช่พรรค แต่จริงๆคือพรรคการเมืองที่นิยมพระนโรดม สีหนุ พรรคสังคมได้ชัยชนะทั้ง 91 ที่นั่ง
พรรคประชาธิปไตย: ผู้นำรุ่นใหม่ของพรรคเป็นกลุ่มหัวรุนแรงที่เพิ่งกลับมาจากปารีส พระนโรดม ภูริสสรา เป็นเลขาธิการทั่งไปของพรรค  แต่ไม่ได้รับเลือกตั้ง
กรมประชาชน: เป็นกลุ่มที่เกิดขึ้นจาก สมาคมเขมรอิสระในช่วงก่อนได้รับเอกราช ซึ่งหลังจากการประชุมที่เจนีวา สมาชิกสมาคมเขมรอิสระส่วนใหญ่หนีไปเวียดนาม สิ้นปี พ.ศ. 2497 กลุ่มผู้นำพรรคคอมมิวนิสต์ในพนมเปญคือ แกว เมียส, นอน ซวน และ เพ็ญ ยุต ได้จัดตั้งพรรคการเมืองชื่อพรรคเขมรต่อต้าน แต่ถูกปฏิเสธการจดทะเบียน ต้นปี พ.ศ. 2498 กลุ่มนี้จึงได้ตัดตั้งกรมประชาชนขึ้นแทน ซึ่งมีฐานะเป็นองค์กรที่เปิดเผยของ พรรคคอมมิวนิสต์กัมพูชาที่เป็นองค์กรใต้ดิน นวน เจีย ออกจากป่ามาเป็นเลขาธิการทั่วไปของพรรค รวมทั้งพล พตก็เข้ามาร่วมด้วย ระหว่างการหาเสียง พรรคนี้ถูกกดดันจากฝ่ายรัฐบาล และสามารถส่งผู้สมัครได้เพียง 35 คน
กลุ่มของเซิง งอกทัญ: หรือประชาชลนา (ขบวนการประชาชน) เป็นกลุ่มที่มีอิทธิพลทางการเมืองน้อย หลังจากที่นักชาตินิยมคือเซิง งอกทัญ ถูกปฏิเสธจากพระนโรดม สีหนุและต้องหนีไปชายแดนไทย
ผลการเลือกตั้ง

| พรรค | คะแนน |  % | ที่นั่ง | +/- |
| --- | --- | --- | --- | --- |
| พรรคสังคม | 630,625 | 82.7 | 91 | พรรคใหม่ |
| พรรคประชาธิปไตย | 93,921 | 12.3 | 0 | -54 |
| กรมประชาชน | 29,505 | 3.9 | 0 | พรรคใหม่ |
| พรรคเสรีภาพ | 5,488 | 0.7 | 0 | -18 |
| พรรคชาตินิยม | 1,140 | 0.1 | 0 | -2 |
| พรรคเขมรเอกราช | 770 | 0.1 | 0 | พรรคใหม่ |
| พรรคแรงงานเขมร | 289 | 0.0 | 0 | New |
| ผู้สมัครอิสระ | 546 | 0.1 | 0 | 0 |
| ทั้งหมด | 761,744 | 100 | 91 | +13 |
ที่มา: Nohlen et al.
ข้อกล่าวหาเกี่ยวกับการทุจริต

หลังการเลือกตั้ง มีข้อกล่าวหาเกี่ยวกับการทุจริตเกิดขึ้น Kiernan (1985) ให้ข้อสังเกตว่าแม้ในพื้นที่ที่พรรคคอมมิวนิสต์ได้รับความนิยมแต่กรมประชาชนไม่ได้รับการเลือกตั้งเลย ใน เมโมต ซึ่งกล่มกองโจรของพรรคคอมมิวนิสต์มีความเข้มแข็งระหว่างสงคราม และกล่มเกษตรกรสวนยางพารานิยมฝ่ายซ้าย แต่ผลปรากฏว่าพรรคสังคมได้ 6149 คะแนน พรรคประชาธิปไตยได้ 99 คะแนน ส่วน ส็อก สาไพ ผู้สมัครจากกรมประชาชนไม่ได้คะแนนเลย
พระนโรดม สีหนุเองได้กล่าวใน พ.ศ. 2501 ว่า 39 ตำบลในประเทศเป็นเขตสีแดงหรือสีชมพู โดยดูจากการเลือกตั้ง พ.ศ. 2498 ในหลายตำบล พรรคคอมมิวนิสต์ได้รับการสนับสนุนมากในการเลือกตั้งครั้งนี้ แต่ในความเป็นจริง กรมประชาชนได้รับคะแนนน้อยมากหรือไม่ได้เลย
กีฬารักบี้ 7 คน หญิงในโอลิมปิกฤดูร้อน 2020 – รอบคัดเลือก

| กีฬารักบี้ 7 คน ใน โอลิมปิกฤดูร้อน 2020 |
| --- | --- | --- |

รอบคัดเลือก
|  | ชาย | หญิง |
รอบตัดสิน
|  | ชาย | หญิง |
นักกีฬา
|  | ชาย | หญิง |
ด ค ก
การแข่งขันรักบี้ 7 คนหญิงในโอลิมปิกฤดูร้อน 2020 รอบคัดเลือก เป็นการแข่งขันรักบี้ 7 คนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น โดยมีโค้วต้าทั้งหมด 12 ทีม แบ่งเป็นโควต้าเจ้าภาพจัดการแข่งขัน 1 ทีม ญี่ปุ่น อีก 4 ทีมที่ได้อันดับสูงสุดจากการแข่งขัน 2018–19 World Rugby Women's Sevens Series อีก 6 ทีมคัดเลือกจากผู้ชนะการแข่งขันในแต่ละทวีป และโควต้า 1 ทีมสุดท้ายคือผู้ชนะการแข่งขัน 2020 Women's Rugby Sevens Final Olympic Qualification Tournament
การคัดเลือก

| การคัดเลือก | วันที่ | สถานที่ | จำนวน | ทีม |
| --- | --- | --- | --- | --- |
| เจ้าภาพโอลิมปิก | 7 กันยายน 2013 | — | 1 |  ญี่ปุ่น |
| 2018–19 World Rugby Women's Sevens Series | 20 ตุลาคม 2018 – 16 มิถุนายน 2019 | Various | 4 |  นิวซีแลนด์ |
| 2018–19 World Rugby Women's Sevens Series | 20 ตุลาคม 2018 – 16 มิถุนายน 2019 | Various | 4 |  สหรัฐ |
| 2018–19 World Rugby Women's Sevens Series | 20 ตุลาคม 2018 – 16 มิถุนายน 2019 | Various | 4 |  แคนาดา |
| 2018–19 World Rugby Women's Sevens Series | 20 ตุลาคม 2018 – 16 มิถุนายน 2019 | Various | 4 |  ออสเตรเลีย |
| 2019 South American Qualifying Tournament | 1–2 มิถุนายน 2019 |  Lima | 1 |  บราซิล |
| 2019 RAN Women's Sevens | 6–7 กรกฎาคม 2019 |  George Town | 0 | — |
| 2019 European Qualifying Tournament | 13–14 กรกฎาคม 2019 |  Kazan | 1 |  บริเตนใหญ่ |
| 2019 Africa Women's Sevens | 12–13 ตุลาคม 2019 |  Jemmal | 1 |  เคนยา |
| 2019 Oceania Women's Sevens Championship | 7–9 พฤศจิกายน 2019 |  Suva | 1 |  ฟีจี |
| 2019 Asian Qualifying Tournament | 9–10 พฤศจิกายน 2019 |  Guangzhou | 1 |  จีน |
| 2020 Final Olympic Qualification Tournament | 20–21 มิถุนายน 2020 |  | 2 |  |
| รวม | รวม | รวม | รวม | 12 |
Notes:
1 2  With both the United States and Canada advancing to the tournament through securing top four slots in the 2018–19 World Rugby Women's Sevens Series, the spot for the RAN champion was re-allocated to the final Olympic qualifying tournament, which will now see two teams qualify for the Olympic Games.
↑  South Africa won the qualifying tournament but declined their spot due to a policy against accepting spots from continental tournaments. Kenya, as runner-up, qualified instead.
ขอทาน

ขอทานนางหนึ่งในประเทศเม็กซิโก
ขอทาน เป็นบุคคลที่ดำรงชีวิตโดยขอรับบริจาคเศษเงินของผู้ที่สัญจรไปมา (ส่วนวณิพกไม่ใช่ขอทาน) มักพบในที่คนสัญจรพลุกพล่านมากที่ สะพานลอย
ลักษณะทั่วไปขอทานจะแต่งตัวโทรมด้วยเสื้อผ้าเก่า ๆ หรือ ขาดวิ่น ดูเป็นที่น่าสงสาร และมี ขัน หรือ อุปกรณ์เพื่อรับเงินบริจาคบางคนก็เป็นคนพิการ ซึ่งไม่สามารถทำมาหากินอย่างอื่นได้
การหักเห

ปากกาโค้งงอบนผิวน้ำเนื่องจากการหักเหของแสง
การหักเหของลำแสงผ่านก้อนพลาสติกใส
การหักเห (refraction) คือการเปลี่ยนแปลงทิศทางของคลื่นที่ส่วนรอยต่อระหว่างตัวกลางต่างกัน เมื่อผ่านตัวกลางที่เปลี่ยนไป ทิศทางของการเดินทางจะเปลี่ยนไปเนื่องจากความเร็วเปลี่ยนไปโดยไม่มีการเปลี่ยนแปลงความถี่ของคลื่น
การหักเหของแสงเป็นตัวอย่างที่คุ้นเคยที่สุด แต่คลื่นเสียงและคลื่นน้ำก็เกิดการหักเหเช่นกัน การเปลี่ยนแปลงทิศทางการแผ่ของคลื่นแสงจะเป็นไปตามกฎของสแน็ล ซึ่งอธิบายโดยใช้หลักการของเฮยเคินส์ พฤติกรรมการสะท้อนแสงบางส่วนอธิบายโดยสมการแฟรแนล ส่วนคำอธิบายในทางกลศาสตร์ควอนตัมว่าทำไมแสงจึงหักเหนั้นอาจแสดงได้โดยปริพันธ์ตามวิถี
ภาพรวม

ตัวอย่างเช่น ลำแสงที่ส่องผ่านกระจกจะหักเหจนดูงอเนื่องจากแก้วมีค่าดรรชนีหักเหแตกต่างจากอากาศ ส่วนกรณีเมื่อแสงตกกระทบในแนวตั้งฉากกับพื้นผิวกระจก ทิศทางการเดินทางของแสงจะไม่เปลี่ยนแปลง มีเพียงความเร็วเท่านั้นที่เปลี่ยนไป
ดังที่แสดงในรูปทางด้านซ้าย ปรากฏการณ์ที่แท่งไม้ซึ่งยื่นลงไปในน้ำดูเหมือนจะงอนั้นสามารถอธิบายได้โดยการหักเหของแสง เนื่องจากดรรชนีหักเหแสงของอากาศอยู่ที่ประมาณ 1.0003 และของน้ำมีค่าประมาณ 1.3330 แสงที่สะท้อนจากน้ำจะถูกหักเหก่อนที่จะมาถึงดวงตา กล่าวอีกนัยหนึ่ง ตำแหน่งที่ปรากฏของ X กลายเป็น Y เนื่องจากแสงที่มาจาก X ในรูปหักเหบนผิวน้ำ ทำให้แท่งที่จมอยู่ใต้น้ำดูเหมือนอยู่สูงกว่าที่เป็นจริง
เมื่อแสงแผ่จากตัวกลางที่มีดรรชนีหักเหสูงไปยังตัวกลางที่มีดรรชนีหักเหของแสงต่ำ แสงอาจสะท้อนกลับไปทั้งหมดโดยไม่เกิดการหักเหเรียกปรากฏการณ์นี้ว่า การสะท้อนกลับทั้งหมด หลักการนี้ใช้ประโยชน์ในอุปการณ์ทางแสง เช่น ใยแก้วนำแสง เป็นต้น การหักเหสองแนว อาจเกิดขึ้นเมื่อคลื่นเดินทางผ่านตัวกลางแอนไอโซทรอปิก
ภาพรวม > กฎของสเน็ล

บทความหลัก: กฎของสแน็ล
กฎของสแน็ลเป็นกฎที่แสดงความสัมพันธ์ระหว่างความเร็วการแผ่ของคลื่นที่เดินทางผ่านตัวกลางสองตัว กับมุมตกกระทบ และมุมหักเห ให้ความเร็วคลื่นในตัวกลาง A เป็น  v_{\mathrm {A} } ความเร็วคลื่นในตัวกลาง B เป็น  v_{\mathrm {B} } มุมตกกระทบจากตัวกลาง A ถึงตัวกลาง B เป็น  \theta _{\mathrm {A} } มุมตกกระทบจากตัวกลาง B ถึงตัวกลาง A เป็น  \theta _{\mathrm {B} } แล้วจะได้ความสัมพันธ์ดังต่อไปนี้
ในที่นี้  n_{\mathrm {AB} } คือดรรชนีหักเห ของตัวกลาง B เทียบกับตัวกลาง A
ภาพรวม > สมการแฟรแนล

บทความหลัก: สมการแฟรแนล
สมการแฟรแนล เป็นสมการที่อธิบายลักษณะการสะท้อนและหักเหของแสงที่ส่วนรอยต่อระหว่างตัวกลาง เมื่อแสงแผ่จากตัวกลางที่มีดรรชนีหักเหเป็น  n ไปยังตัวกลางที่มีดรรชนีหักเหเป็น  n' โดยแนวการตกกระทบตั้งฉากกับส่วนรอยต่อของตัวกลาง ความเข้มของแสงสะท้อนเมื่อ  I จะคำนวณจากความเข้มของแสงที่ตกกระทบ  I_{0} เป็น
I=I_{0}\left({\frac {n-n'}{n+n'}}\right)^{2}
ถ้าแสงที่ตกกระทบเป็นแสงโพลาไรซ์ โดยมุมตกกระทบเป็น  \theta _{i} และมุมสะท้อนเป็น  \theta _{r} ในกรณีที่ทิศทางขององค์ประกอบสนามไฟฟ้าภายในคลื่นแสงอยู่ในแนวตั้งฉากกับระนาบการหักเห จะได้ว่า
I=I_{0}\left({\frac {\sin ^{2}(\theta _{i}-\theta _{r})}{\sin ^{2}(\theta _{i}+\theta _{r})}}\right)
สำหรับกรณีที่ทิศทางขององค์ประกอบสนามไฟฟ้าขนานกับระนาบการหักเหจะได้ว่า
I=I_{0}\left({\frac {\tan ^{2}(\theta _{i}-\theta _{r})}{\tan ^{2}(\theta _{i}+\theta _{r})}}\right)
ปรากฏการณ์ทางธรรมชาติ

การหักเหของแสงทำให้เกิดปรากฏการณ์ทางแสงมากมาย เช่น รุ้งกินน้ำ มิราจ ทรงกลด ฯลฯ ส่วนตัวอย่างปรากฏการณ์จากการหักเหของคลื่นเสียง เช่น ในบางสภาพอากาศจะได้ยินเสียงรถไฟทีอยู่ห่างไกลชัดเจนขึ้นมา ซึ่งอธิบายได้จากข้อเท็จจริงที่ว่าเกิดการผกผันของชั้นบรรยากาศขึ้นบนท้องฟ้า และ อัตราเร็วของเสียงในอากาศที่มีอุณหภูมิต่ำจะลดลง ดังนั้นคลื่นเสียงที่เดินทางขึ้นด้านบนจะถูกหักเหและกลับสู่พื้นดินอีกครั้ง
อุปกรณ์

เลนส์ - เลนส์นูนจะหักเหแสงที่ผ่านเข้ามาและรวมแสงไว้ที่จุดเดียว ส่วนเลนส์เว้าจะหักเหแสงและทำให้ไปในทางขนานกัน เพื่อให้ผู้สังเกตเห็นภาพที่ขยายหรือย่อจากภาพจริง ถูกใช้ใน กล้องถ่ายภาพ, กล้องจุลทรรศน์, กล้องโทรทรรศน์, แว่นตา, ฯลฯ
ปริซึม - อาศัยการที่ดรรชนีหักเหของแสงจะต่างกันไปตามความยาวคลื่น ทำให้เกิดการกระจายของแสง เกิดเป็นสเปกตรัมสีรุ้งกินน้ำ
รูปแสดงสาเหตุที่เห็นแท่งไม้งอในน้ำ
การหักเหแสงตามกฎของสแน็ล
เลนส์
ปริซึม
การประหารชีวิตซัดดัม ฮุสเซน

ซัดดัม ฮุสเซน
การประหารชีวิตซัดดัม ฮุสเซน มีขึ้นในวันที่ 30 ธันวาคม พ.ศ. 2549 (วันแรกของอีดิลอัดฮา) ซัดดัมถูกตัดสินประหารชีวิตโดยการแขวนคอ หลังพบว่ามีความผิดจริงและถูกพิพากษาฐานก่ออาชญากรรมต่อมนุษยชาติ โดยคณะตุลาการอาญาสูงสุดอิรัก ในการฆาตกรรมชาวอิรักชีอะฮ์ 148 คนในเมืองดูเญล เมื่อ พ.ศ. 2525 เพื่อเป็นการแก้แค้นต่อความพยายามลอบสังหารตัวเขา
ซัดดัม ฮุสเซนเป็นประธานาธิบดีอิรักตั้งแต่วันที่ 16 กรกฎาคม พ.ศ. 2522 ถึง 9 เมษายน พ.ศ. 2546 เมื่อเขาพ้นจากตำแหน่งระหว่างการรุกรานอิรัก พ.ศ. 2546 โดยกำลังผสมพันธมิตรนำโดยสหรัฐ หลังการจับกุมตัวซัดดัมในอัดดาวร์ ใกล้ติกรีตเมืองเกิดของเขา เขาถูกกักขังที่ค่ายครอปเปอร์ และถูกตัดสินประหารชีวิตด้วยการแขวนคอในวันที่ 5 พฤศจิกายน พ.ศ. 2549
วันที่ 30 ธันวาคม พ.ศ. 2549 เขาถูกนำตัวไปยังเรือนจำเพื่อประหารชีวิต รัฐบาลอิรักออกวิดีโอเทปการประหารชีวิตเขาอย่างเป็นทางการ แสดงภาพเขากำลังถูกนำไปยังตะแลงแกง และจบลงหลังศีรษะของเขาอยู่ในห่วงเพชฌฆาต การโต้แย้งสาธารณะระหว่างประเทศมีขึ้นเมื่อโทรศัพท์เคลื่อนที่ที่ไม่ได้รับอนุญาตบันทึกการแขวนคอ แสดงภาพเขาตกลงไปผ่านประตูกลของตะแลงแกง บรรยากาศอันไม่เป็นมืออาชีพและไม่ให้เกียรติของการประหารชีวิตเรียกข้อโต้แย้งทั่วโลกจากชาติซึ่งทั้งคัดค้านและสนับสนุนโทษประหารชีวิต วันที่ 31 ธันวาคม พ.ศ. 2549 ศพของเขาถูกนำกลับไปอัลเอาว์ญา สถานที่เกิดของเขา ใกล้กับติกรีต และถูกฝังใกล้หลุมศพของสมาชิกครอบครัวคนอื่นของเขา ศพของซัดดัมไม่เคยถูกแสดง
การประหารชีวิต

ซัดดัมถูกประหารชีวิตด้วยการแขวนคอเมื่อเวลาประมาณ 6.00 น. ตามเวลาท้องถิ่น (03:00 GMT) ของวันที่ 30 ธันวาคม พ.ศ. 2549 ซึ่งเป็นวันที่ชาวอิรักซุนนีย์เริ่มเฉลิมฉลองอีดัลอัดฮา รายงานไม่ตรงกันเกี่ยวกับเวลาที่แน่ชัดของการประหารชีวิต บ้างรายงานว่า 6.00 น., 6.05 น. หรือบ้างก็ว่า 6.10 น. การประหารชีวิตมีขึ้นในฐานทัพร่วมอิรัก-อเมริกัน ค่ายจัสติส ตั้งอยู่ในคาซิเมน ชานเมืองทางตะวันออกเฉียงเหนือของกรุงแบกแดด ค่ายจัสติสเดิมซัดดัมใช้เป็นกองบัญชาการข่าวกรองทางทหารของเขา ซึ่งในขณะนั้นรู้จักกันในชื่อ ค่ายบันไซ ที่ซึ่งพลเรือนอิรักถูกนำตัวมาทรมานและประหารชีวิตบนตะแลงแกงเดียวกันนี้ โดยขัดต่อรายงานเบื้องต้น ซัดดัมถูกประหารชีวิตแต่เพียงผู้เดียว มิใช่พร้อมกับจำเลยร่วมบาร์แซน อิบราฮิม อัล-ตีกริติ และอาวัด ฮาเหม็ด อัล-บันเดอร์ ซึ่งถูกประหารชีวิตในวันที่ 15 มกราคม พ.ศ. 2550
พิธีฝัง

ศพของซัดดัมถูกฝังในอัลเอาว์ญา สถานที่เกิดของเขาในติกริต ประเทศอิรัก ใกล้กับสมาชิกครอบครัวของเขา รวมทั้งบุตรชายทั้งสอง อูเดย์และคูเซย์ ฮุสเซน เมื่อวันที่ 31 ธันวาคม เมื่อเวลา 4.00 น. ตามเวลาท้องถิ่น (01:00 GMT) ศพของเขาถูกเคลื่อนย้ายไปยังติกริตโดยเฮลิคอปเตอร์ทหารสหรัฐ เขาถูกฝังห่างจากบุตรชายทั้งสองของเขาสามกิโลเมตรในสุสานเดียวกัน บุตรสาวคนโตสุดของซัดดัม รากัด ฮุสเซน ซึ่งอยู่ในระหว่างลี้ภัยในจอร์แดน ได้ร้องขอให้ "ฝังศพเขาในเยเมนชั่วคราวจนกระทั่งอิรักถูกปลดปล่อยแล้วค่อยนำไปฝังใหม่ในอิรัก" โฆษกตระกูลกล่าวผ่านโทรศัพท์
ปฏิกิริยา

ปฏิกิริยาต่อการเสียชีวิตของซัดดัมนั้นมีหลากหลาย บ้างสนับสนุนการประหารชีวิตอย่างยิ่ง โดยเฉพาะอย่างยิ่งผู้ที่ได้รับผลกระทบเป็นการส่วนตัวต่อพฤติการณ์ของซัดดัมสมัยเป็นผู้นำอิรัก เหยื่อเหล่านี้บ้างต้องการให้เขาถูกนำตัวพิจารณาสำหรับพฤติการณ์อื่น โดยอ้างว่าส่งผลให้เกิดการเสียชีวิตจำนวนมากกว่าพฤติการณ์ที่เขาถูกตัดสินนัก บ้างเชื่อว่าการประหารชีวิตจะเพิ่มขวัญกำลังใจในอิรัก ขณะที่บ้างเกรงว่าอาจจุดประกายความขัดแย้งเพิ่มขึ้น หลายประเทศสนับสนุนการนำตัวซัดดัมเข้าสู่กระบวนการยุติธรรม แต่คัดค้านโดยเฉพาะอย่างยิ่งต่อการใช้โทษประหารชีวิต ซึ่งขณะนี้ได้ถูกยกเลิกไปแล้วในยุโรปส่วนใหญ่ อเมริกาใต้ แคนาดา ออสเตรเลียและนิวซีแลนด์ ผู้สนับสนุนซัดดัมประณามการประหารชีวิตนี้ว่าไร้ความยุติธรรม
โฆษกหญิงประจำตัวบุตรสาวของซัดดัมรายงานว่า "พวกเขารู้สึกภูมิใจมากที่เห็นบิดาของตนเผชิญหน้ากับเพชฌฆาตอย่างกล้าหาญ" ในอัมมาน เมืองหลวงของจอร์แดน รากัด ฮุสเซน บุตรสาวคนโตสุดของซัดดัม เข้าร่วมการประท้วงต่อต้านการประหารชีวิตบิดาของเธอ ผู้ประท้วงแสดงอารมณ์ว่าซัดดัมเป็นมรณสักขีและเขาเป็นเพียงผู้นำอาหรับเพียงคนเดียวที่ปฏิเสธสหรัฐอเมริกา มุสลิมชีอะฮ์ในอิรักเฉลิมฉลองต่อการประหารชีวิต ขณะที่มุสลิมซุนนีย์ประท้วง
หลังการประหารชีวิตซัดดัม ฮุสเซน ผู้นำหลายประเทศได้ออกแถลงการณ์ โดยผู้นำอินเดีย กัมพูชา ศรีลังกา บราซิลและเวเนซุเอลาแสดงการคัดค้านการประหารชีวิต ผู้นำและรัฐบาลหลายประเทศทวีปยุโรปยังแสดงความไม่เห็นด้วยอย่างแข็งขันในการใช้โทษประหารชีวิตในทุกกรณี ซึ่งมีทั้งออสเตรีย เดนมาร์ก ฟินแลนด์ เยอรมนี อิตาลี เนเธอร์แลนด์ นอร์เวย์ โปรตุเกส สเปน สวีเดน สวิตเซอร์แลนด์และสหราชอาณาจักร